Vianočná Viedeň 1 - dňový autobusový zájazd z obce Kameničany

**Termín: 9.12.2017**

**Cena: 10,-EUR**

**Vo VIEDNI nájdete všetky chute a vône adventu!**

Tradícia miestnych vianočných trhov siaha až do 13. storočia. Adventné trhy sú tu hneď na niekoľkých miestach. Najväčší Christkindlmarkt na Rathausplatz (Radničnom námestí) hostí okolo 150 stánkov, kde nájdete vianočné darčeky, ozdoby, tradičné sladkosti a nápoje, ktoré zahrejú.

**Program: Odchod z Kameničian o 9:00 hod.**

**Prehliadka historického centra Viedne.**

Viedeň je nádherné mesto, ktoré nieje možné prejsť a obzrieť si za niekoľko dní...

Výhodou je, že centrum Viedne je tvorené v akomsi ringu-prstenci a nachádzajú sa na ňom najväčšie historické skvosty.

**Stredobodom je Stephansdom-katedrála sv.Štefana.**

**Pozrieme si Viedenskú štátnu operu v ktorej sa každoročne koná tradičný Opernbal hostiaci celebrity celého sveta.**

**Presunieme sa k spomínanému dómu sv. Štefana kde sa denne koná 7 svätých omší, bol miestom sobáša aj pohrebu samotného V.A.Mozarta /vstup zdarma/, uličkou Graben /priekopa/ na ktorej sa nachádza vzácny barokový morový stĺp Svätej Trojice. Ako spomienku na morovú epidémiu z roku 1679 ho dal postaviť cisár Leopold I.**

**Pokračovať budeme k najvýznamnejšiemu hradnému komplexu v meste, k palácu Hofburg. V 18. storočí slúžil ako zimná rezidencia rodiny Habsburgovcov, dnes je tu umiestnený úrad prezidenta Rakúska.**

**V tomto komplexe sa tiež nachádza Múzeum Sissi, ktoré môžete navštíviť.**

**Pár desiatok metrov ďalej sa týči námestie Márie Terézie, kde stoja oproti sebe dve najväčšie múzeá Viedne – Umeleckohistoricé a Prírodovednohistorické múzeum.**

**Prechádzať budeme okolo najznámejšej nákupnej ulice Viedne k Parlamentu a vo večených hodinách sa premiestnime k Rathausplatz /Radničné námestie/ kde sa nachádzajú najvychýrenejšie vianočné trhy vo svete s názvom Christkindlmarkt.**

**Odchod z Viedne v čase približne 20.00 hod.**

Podľa záujmu bude možné navštíviť

Sissi Museum /vstup 12,90 eur / treba si rezervovať približne 2 hodiny na návštevu

Prírodovednohistorické muzeum /vstup 8 eur/ treba si rezervovať približne 2 hodiny na návštevu-exempláre všetkých zvierat sveta, nerastov a dinosaurov

Mariahilferstrasse - nákupná ulica dlhá 1,8 km – pešia zóna

V cene je zarátané:

-autobusová doprava

-prehliadky podľa programu bez vstupov

V cene nie je zarátané: poistenie

Nutnosťou je mať pri sebe cestovný doklad! Zájazd vhodný pre dospelé osoby!